OpenLLM-France/wikimedia huggingface dataset:
# Hybopsis

Hybopsis és un gènere de peixos de la família dels ciprínids i de l'ordre dels cipriniformes.

## Taxonomia

* Hybopsis amblops (Rafinesque, 1820)
* Hybopsis amnis (Hubbs & Greene a Hubbs, 1951)
* Hybopsis boucardi (Günther, 1868)
* Hybopsis dorsalis (Agassiz, 1854)
* Hybopsis hypsinotus (Cope, 1870)
* Hybopsis lineapunctata (Clemmer & Suttkus, 1971)
* Hybopsis rubrifrons (Jordan, 1877)
* Hybopsis winchelli (Girard, 1856)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Maria Anna de Baviera (arxiduquessa d'Àustria)

Maria Anna de Baviera - en alemany Maria Anna von Bayern - (Múnic, 21 de març de 1551 -Graz, 29 d'abril de 1608) fou una noble alemanya, filla del duc Albert V de Baviera (1528 - 1579) i d'Anna d'Àustria (1528 - 1590). El 26 d'agost de 1571 es va casar a Viena amb el seu oncle Carles II d'Estíria (1540 - 1590), fill de l'emperador Ferran I del Sacre Imperi Romanogermànic (1503 - 1564) i d'Anna d'Hongria (1503 - 1547). El matrimoni va tenir quinze fills:
* Ferran, nascut i mort el (1572).
* Anna, (1573 - 1598), casada amb el rei de Polònia Segimon III Vasa, (1566 - 1632).
* Maria Cristina (1574 - 1621), casada amb el comte Segimon Bathory (1572 - 1613).
* Caterina (1576 - 1595).
* Elisabet d'Habsburg (1577 - 1586).
* Ferran II (1578 - 1637), casat primer amb Maria Anna de Baviera (1574 - 1616) i després amb Elionor Gonzaga (1598 - 1655).
* Carles (1579 - 1580).
* Gregòria (1581 - 1597).
* Elionor (1582 - 1620).
* Maximilià (1583 - 1616).
* Margarida (1584 - 1611). casada amb el rei Felip III de Castella, (1578 - 1621).
* Leopold (1586-1632), casat amb Clàudia de Mèdici (1604 - 1648).
* Constança (1588 - 1631), casada amb el rei de Polònia Segimon III Vasa, (1566 - 1632).
* Maria Magdalena (1589 - 1631), casada amb Cosme II de Mèdici, (1590 - 1621.
* Carles (1590 - 1624), bisbe de Breslau

## Bibliografia

* HAMANN, Brigitte, Die Habsburger: Ein Biografisches Lexicon (Múnic: Piper, 1988).
* SÁNCHEZ, Magdalena, (2000) A Woman's Influence: Archduchess Maria of Bavaria and the Spanish Habsburgs. A C. Kent, T.K. Wolber, C.M.K. Hewitt (Eds.) The lion and the eagle: interdisciplinary essays on German-Spanish relations over the centuries (pp. 91–107). New York: Berghahn Books.
# Kill Your Idols

Kill Your Idols (KYI) és un grup estatunidenc de hardcore punk de Nova York, actiu del 1995 al 2007 i de nou del 2013 fins a l'actualitat. La banda va prendre el seu nom del títol d'una cançó de Situated Chaos, una banda de hardcore de Long Island que existia als anys 1990. Els membres fundadors, Andy West i Gary Bennett, van triar el nom perquè la lletra de la cançó reflectia com se sentien pel hardcore.
Els membres de KYI citen a Poison Idea, Negative Approach, Sheer Terror, Agnostic Front, Minor Threat, Warzone, Sick of It All i 7 Seconds com a algunes de les seves influències. El seu so és ràpid i agressiu amb dues guitarres amb reminiscències metaleres, rematat per veus cridades però a la vegada melòdiques. Tot i inspirar-se en les escenes hardcore californianes i de Washington DC, és considerada una banda de New York hardcore.

## Discografia
### Àlbums d'estudi

* 2000 - No Gimmicks Needed (Blackout!)
* 2001 - Funeral for a Feeling (SideOneDummy)
* 2002 - Kill Your Idols (Reflections)
* 2003 - The Skinnier Years (State of Grace)
* 2005 - From Companionship to Competition (SideOneDummy)

### Àlbum en directe

* 2005 - Live at CBGB's (Blackout!)

### Recopilatori

* 2008 - Something Started Here 1995-2007 (Lifeline)

### EP

* 1997 - EP (None of the Above Music)
* 1999 - This Is Just the Beginning (Blackout!)
* 2002 - The Skinnier Years (Vicious Circle Records)
* 2006 - For Our Friends (Underestimated Records)
* 2007 - Salmon Swim Upstream (Vicious Circle Records)

### Compartits

* 1998 - I Hate The Kids (amb Fisticuffs, Motherbox Records)
* 2000 - Kill Your Idols / The Nerve Agents (Mankind)
* 2000 - Voorhees / Kill Your Idols (Indecision Records)
* 2001 - Kill Your Idols / Good Riddance (Jade Tree Records)
* 2003 - Kill Your Idols / Crime in Stereo (Blackout! Records)
* 2004 - Kill Your Idols / Full Speed Ahead (Hellbent Records)
* 2006 - Bipolar Hardcore (amb Poison Idea, TKO Records)
* 2022 - Kill Your Idols / Rule Them All (Flatspot Records)

## Referències

* ↑ https://www.frontview-magazine.be/en/news/hardcore-punk-band-kill-your-idols-return-with-new-single-simple-short-fast
* ↑ «Interviews: Gary Bennett of Kill Your Idols on the band's new reissue» (en anglès). Punknews.org, 05-03-2021. [Consulta: 26 gener 2022].
* ↑ «Kill Your Idols: Walking Down Memory Lane with the LIHC Greats | Features» (en anglès), 04-03-2018. [Consulta: 26 gener 2022].
* ↑ Sacher, Anrew. «Kill Your Idols / Rule Them All split available here on limited clear vinyl; new song streaming» (en anglès), 18-02-2022. [Consulta: 11 març 2022].
# Front Unit Tàmil

El Front Unit Tàmil (Tamil United Front, TUF) fou un partit polític tàmil de Sri Lanka.
Es va formar el 1972 per la unió del Partit Federal de Ceilan, el Congrés Tàmil de Ceilan (All Ceylon Tamil Congress) i altres grups menors. Formalment es va adoptar un programa favorable a la independència. La bandera del front fou vermella amb un sol groc que fou de facto la bandera de la nació tàmil de Sri Lanka.
El 14 de maig de 1976 el Front Unit Tàmil va aprovar l'anomenada resolució de Vaddukkodai en la que s'afermà "...la restauració i reconstrucció d'un estat tàmil lliure, secular i socialista basat en el dret d'autodeterminació inherent a cada nació es fa inevitable en ordre a salvaguardar l'existència de la nació tàmil en aquest país". Tot seguit el Front Unit Tàmil va passar a ser el Front Unit d'Alliberament Tàmil
# Jamie Carragher

James Lee Duncan Carragher (nascut a Bootle, Merseyside, el 28 de gener del 1978), més conegut simplement com a Jamie Carragher, és un exfutbolista anglès que ha jugat durant tota la seva carrera professional, 17 anys, de defensa central al Liverpool FC de la Premier League anglesa. Carragher, també va jugar per la selecció d'Anglaterra entre l'any 1999 i el 2007, fent un retorn temporal per a jugar el Mundial 2010. Ha estat segon capità del Liverpool FC durant 10 anys. És el segon futbolista que ha jugat més partits en la història del club amb 737 aparicions i el que més n'ha jugat en competicions europees vestint la samarreta "Red", amb 150 participacions. Va jugar el seu últim partit com a professional el 19 de maig de 2013.

## Clubs

| Club | País | Any |
| Liverpool FC | Anglaterra | 1996 - 2013 |

## Internacional
### Participacions en Copes del Món i Eurocopes

| Torneig | Seu | Resultat |
| Eurocopa 2004 | Portugal | Quarts de final |
| Copa del Món de Futbol de 2006 | Alemanya | Quarts de final |
| Copa del Món de Futbol de 2010 | Sud-àfrica | Vuitens de final |

## Palmarès
### Trofeus nacionals

| Títol | Club | Pais | Any |
| Copa FA Juvenil | Liverpool FC | Anglaterra | 1996 |
| Football League Cup | Liverpool FC | Anglaterra | 2001 |
| FA Cup | Liverpool FC | Anglaterra | 2001 |
| Charity Shield | Liverpool FC | Anglaterra | 2002 |
| Football League Cup | Liverpool FC | Anglaterra | 2003 |
| FA Cup | Liverpool FC | Anglaterra | 2006 |
| Community Shield | Liverpool FC | Anglaterra | 2007 |
| Carling Cup | Liverpool FC | Anglaterra | 2012 |

### Trofeus internacionals

| Títol | Club | Pais | Any |
| Copa de la UEFA | Liverpool FC | Anglaterra | 2001 |
| Supercopa d'Europa | Liverpool FC | Anglaterra | 2002 |
| Champions League | Liverpool FC | Anglaterra | 2005 |
| Supercopa d'Europa | Liverpool FC | Anglaterra | 2005 |

## Enllaços externs

* Perfil de Carragher al web del Liverpool (anglès)
* Perfil de Carragher a FootballDatabase (anglès)
Jamie Carragher amb Anglaterra - Plantilles de navegació :
Selecció de futbol d'Anglaterra – Eurocopa 2004
1 James •
2 G. Neville •
3 A. Cole •
4 Gerrard •
5 Terry •
6 Campbell •
7 Beckham •
8 Scholes •
9 Rooney •
10 Owen •
11 Lampard •
12 Bridge •
13 Robinson •
14 P. Neville •
15 King •
16 Carragher •
17 Butt •
18 Hargreaves •
19 Cole •
20 Dyer •
21 Heskey •
22 Walker •
23 Vassell •
Entrenador: Eriksson
Selecció de futbol d'Anglaterra – Copa del Món de Futbol de 2006
1 Robinson •
2 Neville •
3 A. Cole •
4 Gerrard •
5 Ferdinand •
6 Terry •
7 Beckham •
8 Lampard •
9 Rooney •
10 Owen •
11 J. Cole •
12 Campbell •
13 James •
14 Bridge •
15 Carragher •
16 Hargreaves •
17 Jenas •
18 Carrick •
19 Lennon •
20 Downing •
21 Crouch •
22 Carson •
23 Walcott •
Seleccionador: Eriksson
Selecció de futbol d'Anglaterra – Copa del Món de Futbol 2010
1 James •
2 Johnson •
3 A. Cole •
4 Gerrard  •
5 Dawson •
6 Terry •
7 Lennon •
8 Lampard •
9 Crouch •
10 Rooney •
11 J. Cole •
12 Green •
13 Warnock •
14 Barry •
15 Upson •
16 Milner •
17 Wright-Phillips •
18 Carragher •
19 Defoe •
20 King •
21 Heskey •
22 Carrick •
23 Hart •
Entrenador: Capello :
# Hèctor de Pignatelli i Colonna

Hèctor de Pignatelli i Colonna (en italià, Ettore Pignatelli e Colonna) (Nàpols?, 1572 - Madrid, 1622). Quart duc de Monteleone (1613-1622), gran d'Espanya i comte de Borrello i de Carònia. Fou virrei de Catalunya (1603 - novembre de 1610).
Era fill de Camillo Pignatelli e Cardona. Es va casar amb Caterina Caracciolo, comtessa de Sant'Angelo.
Tan bon punt va arribar a Catalunya va inculcar les autoritats de ciutats, viles i pobles perquè fossin sol·lícites i diligents "en perseguir, pendrer i castigar per totes les vies possibles dits bandolers, lladres, homicides, vagabundos i altres facinerosos homens."
Però la seva preocupació per a erradicar el bandolerisme va topar amb dificultats pressupostàries i legals, degut a les limitacions d'actuació que li imposaven les lleis del Principat. Pignatelli es va queixar al rei de la situació de desordre del Principat: "La major part de la gent està inclinada a viure amb poca quietud entre ells, seguint bandes que deriven en greus excesos". També es ressentia per la manca de recursos per a poder actuar i de les limitacions de les lleis catalanes respecte a les competències del virrei per a actuar: "no podent aplicar la justícia en no tenir ni un sol ral per prometre-li a un espia o aixecar alguna gent per a peseguir malfactors". Feu executar alguns bandolers, com Bartomeu Ribes (1603), però no assolí prendre Perot Rocaguinarda, actiu precisament aquells anys. Un cop va copsar la impossibilitat d'acabar amb els bandolers mitjançant la repressió, va decidir negociar amb ells el perdó a canvi de servir al rei als terços. Serà el seu successor, Pedro Manrique, qui va acordar amb Perot Rocaguinarda el 30 de juliol de 1611 la seva sortida dels regnes d'Espanya per lluitar als exèrcits reials a Itàlia i Flandes, a canvi de ser indultat. Al final del seu virregnat es va encarregar de complir l'ordre d'expulsió dels moriscs, una tasca que seria acabada pel seu successor el bisbe de Tortosa, Pedro Manrique
La Biblioteca de Reserva de la Universitat de Barcelona conserva una obra que va formar part de la biblioteca personal de Pignatelli, així com alguns exemples de les marques de propietat que van identificar els seus llibres al llarg de la seva vida.

## Referències

* ↑ Història de la Generalitat de Catalunya i els seus Presidents; Enciclopèdia Catalana; Barcelona; 2003; ISBN 84-412-0885-9; vol. 2; p. 165
* ↑ «Hèctor de Pignatelli i Colonna». Gran Enciclopèdia Catalana. Barcelona: Grup Enciclopèdia Catalana.
* ↑ J. Rovira i Gómez. Entorn de les unions contra lladres i bandolers a les Terres de l'Ebre.
* ↑ Editorial Castalia. Gran enciclopedia cervantina: Casa de Moneda - Juan de la Cueva. Volum 3 de Gran enciclopedia cervantina, Centro de Estudios Cervantinos (en castellà), 2005. ISBN 849740176X. , pàg. 2078
* ↑ «Catàleg de les biblioteques de la UB/Fons Antic». [Consulta: 29 abril 2020].
* ↑ «Base de dades Antics posseïdors: Pignatelli e Colonna, Ettore, 1572-1622». [Consulta: 29 abril 2020].
# Formiguer cua-roig

El formiguer cua-roig (Drymophila genei) és una espècie d'ocell de la família dels tamnofílids (Thamnophilidae).

## Hàbitat i distribució

Viu entre la malesa del bosc del sud-est del Brasil.

## Referències

* ↑ «Formiguer cua-roig». Cercaterm. TERMCAT, Centre de Terminologia. Rev. 10/05/2021(català)
# La Vineuse

La Vineuse és un antic municipi francès situat al departament de Saona i Loira i a la regió de Borgonya - Franc Comtat. L'any 2018 tenia 282 habitants. El 1$^r$ gener de 2017 va fusionnar amb Donzy-le-National, Massy i Vitry-lès-Cluny i formar el municipi nou La Vineuse-sur-Fregande.

## Referències

* ↑ «Une nouvelle commune: La Vineuse-sur-Fregande» (en francès). Le Journal de Saône-et-Loire [Consulta: 20 octubre 2023].
# Fumarell alablanc

El fumarell/fumadell alablanc (Chlidonias leucopterus) és una espècie d'ocell de la família dels làrids (Laridae) que en estiu habita aiguamolls i prats humits des d'Europa Oriental, cap a l'est, a través del nord de Turquia, Ucraïna, Rússia europea, zona del Caucas, i nord del Kazakhstan fins al sud de Sibèria, Manxúria, sud de Primórie i de Sakhalín, Mongòlia i nord de la Xina. En hivern habita Àfrica, Àsia meridional, Filipines i Indonèsia fins a Austràlia i costa Xina. Escàs als Països Catalans, es presenta sobretot durant el pas migratori.

## Referències

* ↑ Fumarell alablanc a CERCATERM Rev. 28/03/2012
# Lobocheilos delacouri

Lobocheilos delacouri és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba a les conques dels rius Mekong i Chao Phraya.

## Referències

* ↑ Bleeker P. 1853. Nieuwe tientallen diagnostische beschrijvingen van nieuwe of weinig bekende vischsoorten van Sumatra. Natuurkd. Tijdschr. Neder. Indië v. 5. 495-534.
* ↑ BioLib (anglès)
* 1 2 FishBase (anglès)
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* ↑ Vidthayanon, C., J. Karnasuta i J. Nabhitabhata, 1997. Diversity of freshwater fishes in Thailand. Office of Environmental Policy and Planning, Bangkok, Tailàndia. 102 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. i T. H. Hui, 2008. A synopsis of the genus Lobocheilos in Java, Sumatra and Borneo, with descriptions of six new species (Teleostei: Cyprinidae). Ichthyol. Explor. Freshwat. 19(1):27-58.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hèctor Villalba Chirivella

Hèctor Villalba i Chirivella (Almussafes, Ribera Baixa, 1954) és un expolític i professor d'institut valencià. Fou president de les Corts Valencianes entre 1997 i 1999, i president d'Unió Valenciana en el mateix període, partit del qual és cofundador.

## Trajectòria política

Va ser regidor a l'ajuntament del seu poble (Almussafes) entre 1979 i 1984 primer, i després diputat a les Corts Valencianes entre 1987 i 1999 en la llista d'UV per la circumscripció electoral de València. Va ser el cap de llista i candidat a la presidència de la Generalitat per Unió Valenciana en les eleccions de 1991, aconseguint més de 200.000 vots (10,5%) i 7 diputats, el rècord absolut del partit. Va presidir les Corts entre gener de 1997 i 1999. A les eleccions autonòmiques de 1999 tornà a ser candidat a President de la Generalitat Valenciana, però el seu partit no aconseguiria representació parlamentària malgrat obtenir més de 100.000 vots, en quedar unes dècimes per davall de la barrera del 5%. A conseqüència, Villalba renuncià al càrrec de president del partit, i abandonaria la política activa. Continuaria militant a Unió Valenciana fins a 2004, any que abandonaria definitivament el partit.
Hèctor Villalba estava enquadrat en el corrent progressista i valencianista d'UV, i tot i estar retirat de la política, a les Eleccions a les Corts Valencianes de 2011 va tancar la candidatura del partit Units per València.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 501. ISBN 84-930048-0-4.
* ↑ Villalba abandona Unión Valenciana ante la "compra" de Chiquillo y su integración en las listas del PP notícia a El País de l'1 de febrer de 2004 (castellà)
* ↑ Hèctor Villalba tancarà la llista d'Units per València La formació, adscrita al valencianisme tricolor però de caràcter conciliador, recupera el successor de González Lizondo en Unió Valenciana - AVUI - 19 de gener de 2011

## Enllaços externs

* Biografies de polítics valencians Arxivat 2009-09-20 a Wayback Machine.
* Villalba Arxivat 2010-08-18 a Wayback Machine. al web d'Units x Valéncia
Càrrecs públics :
| Precedit per: Vicente González Lizondo | President de les Corts Valencianes 1997 - 1999 | Succeït per: Marcela Miró Pérez |
| Precedit per: Vicente González Lizondo | President d'Unió Valenciana 1995 - 1999 | Succeït per: Jose María Chiquillo |
# Marcos Delía

Marcos Delía (Saladillo, 8 d'abril de 1992) és un jugador de bàsquet argentí. Compta amb passaport italià i per això no ocupa plaça d'extracomunitari. Mesura 2,11 m. i juga en la posició de pivot.

## Carrera esportiva

Va començar la seva carrera professional en el Club Atlético Boca Juniors el 13 d'octubre de 2010 en un partit enfront del Peñarol de Mar del Plata. Durant la seva estada a Boca, va ser citat el 2012 per jugar el Nike Hoop Summit al costat de joves promeses de tot el món. En el mes de juny de 2014 va ser fitxat pel Club Atlético Obras Sanitarias de la Nación, on hi va jugar dues temporades més abans de fer el salt a la lliga espanyola, al fitxar a l'estiu de 2016 per l'UCAM Murcia. Després de dues temporades gairebé i mitja a Múrcia, en el mes de gener de 2019 es desvincula del club murcià i fitxa pel Divina Seguros Joventut de Carles Duran fins a final de temporada, per substituir el lesionat Birgander. A l'estiu de 2019 fitxa pel Fuerza Regia de Monterrey, de la lliga mexicana. Després de quatre partits a Mèxic, i principalment pel seu gran paper amb la selecció al Mundial, fitxa en el mes d'octubre pel Virtus Bolonya.

### Selecció nacional

Delía va debutar internacional l'any 2009 amb la selecció sub17 al campionat sud-americà celebrat a Trinidad (Uruguai), amb qui va guanyar la medalla d'or. L'any 2012, ja amb l'absoluta, torna a guanyar el campionat, aquest cop celebrat a Chaco, i el 2013 aconsegueix el bronze a la FIBA Amèriques. L'any 2014 guanya la plata al campionat sud-americà i l'or als Jocs Odesur. El 2015 guanya la plata a la FIBA Amèriques, i el 2017 novament la segona posició a la FIBA AmeriCup. L'any 2019 guanya la medalla de plata al Mundial celebrat a la Xina.

## Estadístiques
### Lliga ACB

| Any | Equip | PJ | 5i | Min | %2P | %3P | %TL | Reb | Ass | Rec | Tap | Punts | Val |
| 2016-17 | Múrcia | 32 | 24 | 19,5 | 61 | 0 | 63 | 3,3 | 0,6 | 0,6 | 0,3 | 5,7 | 6,6 |
| 2017-18 | Múrcia | 34 | 5 | 21,6 | 43 | 0 | 61 | 3,9 | 0,8 | 0,4 | 0,3 | 6,2 | 6,7 |
| 2018-19 | Múrcia | 15 | 5 | 16,7 | 56, | 0 | 36 | 3,3 | 0,7 | 0,6 | 0,5 | 5,8 | 7,5 |
| 2018-19 | Joventut | 19 | 3 | 13,6 | 61 | 0 | 73 | 2,7 | 0,5 | 0,2 | 0,3 | 5,5 | 6,8 |
| Total ACB | Total ACB | 100 | 37 | 18,7 | 52,9 | 0 | 57,6 | 3,4 | 0,7 | 0,4 | 0,3 | 5,8 | 6,8 |

### Play-off ACB

| Any | Equip | PJ | 5i | Min | %2P | %3P | %TL | Reb | Ass | Rec | Tap | Punts | Val |
| 2018-19 | Joventut | 2 | 0 | 9,5 | 67 | 0 | 0 | 1 | 0 | 0 | 0,5 | 2 | 1,5 |

## Referències

* ↑ Marcos Delía jugador a l'ACB
* ↑ «Oficial: Delía cambia el UCAM Murcia por el Divina Joventut» (en castellà). Mundo Deportivo, 09-01-2019 [Consulta: 9 gener 2019].
* ↑ «Marcos Delía fichó en el Fuerza Regia de México» (en castellà). Basquet Plus, 08-08-2019 [Consulta: 11 agost 2019].
* ↑ «Marcos Delía firma en Italia: jugará en la Virtus de Bolonia» (en castellà). Gigantes del Basket, 03-10-2019 [Consulta: 5 octubre 2019].
# Formiguer encaputxat

El formiguer encaputxat (Myrmochanes hemileucus) és una espècie d'ocell de la família dels tamnofílids (Thamnophilidae) i única espècie del gènere Myrmochanes Allen, 1889 que habita illes fluvials de les terres baixes fins als 500 m, per l'est dels Andes, de l'extrem sud-est de Colòmbia, est d'Equador, nord-est de Perú, nord de Bolívia i sud-oest del Brasil amazònic.

## Referències

* ↑ «Formiguer encaputxat». Cercaterm. TERMCAT, Centre de Terminologia. Rev. 10/05/2021(català)
# Kàrpova Balka

Kàrpova Balka (en rus: Карпова Балка) és un poble de la República Autònoma de Crimea a Ucraïna, que el 2014 tenia 54 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Fumane

Fumane és un comune (municipi) de la província de Verona, a la regió italiana del Vèneto, situat a uns 110 quilòmetres a l'oest de Venècia i a uns 15 quilòmetres al nord-oest de Verona.
A 1 de gener de 2020 la seva població era de 4.115 habitants.
Fumane limita amb els següents municipis: Dolcè, Marano di Valpolicella, San Pietro in Cariano, Sant'Ambrogio di Valpolicella i Sant'Anna d'Alfaedo.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].